రెండు నెలలపాటు సైన్యంతో కలిసి విధుల్లో మాజీ కెప్టెన్
MS Dhoni to start guard duty in Kashmir
న్యూఢిల్లీ: టీమిండియా మాజీ కెప్టెన్ మహేంద్ర సింగ్ ధోనీ ఎంత విలక్షణమైన వ్యక్తో ప్రత్యేకంగా చెప్పనక్కర్లేదు.  తాను దేశ సేవ కోసం కల్లోలభరిత కాశ్మీర్ లోయలో కాలుమోపాడు. ధోనీ ఆర్మీ అనుబంధ పారాచూట్ రెజిమెంట్ లో గౌరవ లెఫ్టినెంట్ కల్నల్ అని తెలిసిందే. తన ఉద్యోగానికి న్యాయం చేసేందుకు ధోనీ రెండు నెలల పాటు క్రికెట్ కు దూరంగా ఉండాలని నిర్ణయించుకున్నాడు. తాజాగా, విధుల్లో చేరిన ధోనీకి ఆర్మీ అధికారులు గార్డు డ్యూటీ కేటాయించారు. పెట్రోలింగ్ విధులతో పాటు, అవుట్ పోస్టు డ్యూటీ కూడా ధోనీ చేయాల్సి ఉంటుందని అధికారులు తెలిపారు. అంతేకాకుండా, ‘విక్టర్ ఫోర్స్’ కమెండోలతో కలిసి 15 రోజుల పాటు వివిధ రకాల పోరాట పంథాలపై శిక్షణ పొందనున్నాడు.  ఈరోజు నుంచి కాశ్మీర్‌ లోయలో ధోనీ సైన్యం దుస్తుల్లో డ్యూటీ చేయనున్నాడు.
తాజా ఆంధ్రప్రదేశ్‌ వార్తల కోసం క్లిక్‌ చేయండి: https://www.vaartha.com/andhra-pradesh/